**LIETUVOS RESPUBLIKOS AMBASADOS ITALIJOS RESPUBLIKOJE**

**AKTUALIOS EKONOMINĖS INFORMACIJOS SUVESTINĖ**

2023 m. kovo mėn.

| Data | Pateikiamos informacijos apibendrinimas | Informacijos šaltinis | Pastabos |
| --- | --- | --- | --- |
| **Lietuvos verslo plėtrai aktuali informacija** |
| 2023-03-30 | Latinos (Lacijaus provincija) prefektas Maurizio Falco susitiko su LR ambasadore Italijoje Dalia Kreiviene. Ambasadorę pakvietė Lions klubas, kuris su Lietuva palaiko draugystės ryšius, pastaraisiais metais užmezgęs dvynių ryšius su Lions klubu Latina. Prefektas Falco pabrėžė, kad Latinos provincija turi tvirtus pagrindus farmacijos pramonėje, žemės ūkyje ir turizme, siektų padidinti prekybos apimtis bei sustiprinti kultūrinius ryšius.  | <https://www.news-24.it/lambasciatrice-della-lituania-dalia-kreiviene-ricevuta-dal-prefetto-di-latina-falco/> |  |
| 2023-03-08 | Lietuvos ekonomikos ir inovacijų ministrė Aušrinė Armonaitė lankėsi Italijoje. Susitikimo metu su Italijos įmonių ir „Made in Italy“ ministru Adolfo Urso aptarė šalių santykius, bendradarbiavimo įvairiuose strateginiuose sektoriuose potencialus bei ir naują Europos pramonės politiką. | <https://www.mise.gov.it/it/notizie-stampa/italia-lituania-urso-incontra-il-ministro-ausrine-armonaite-sintonia-sulla-nuova-politica-industriale-europea>[https://www.agenzianova.com/news/italia-lituania-la-ministra-delleconomia-armonaite-a-nova-rafforzare-la-cooperazione](https://www.agenzianova.com/news/italia-lituania-la-ministra-delleconomia-armonaite-a-nova-rafforzare-la-cooperazione/)<https://www.milanoreporter.it/lituania-italia-due-giorni-per-rafforzare-i-legami-economici/?fbclid=IwAR1gomonRNhhXTTuTJqnFDTJth5sDemk0IYIY8UJq-LVwKe4JOUXXSdq3o0><https://fai.informazione.it/6F6C311D-5B79-4906-9AC2-2F93018A3B0C/Lituania-e-Italia-due-giorni-per-migliorare-le-relazioni-economiche?fbclid=IwAR3aU7zGjSfc5Kv9s7vxQC8BhEI7cP2_mUjGtMMcS90jWd9IhCybcivaGhs><https://lurlodeldiavolo.blogspot.com/2023/03/lituania-due-giorni-per-rafforzare-i.html?m=1&fbclid=IwAR0GvaMH6_AogH4_H1zW_QK7d1IMEgDRP9F45KzwmkVwvNiHCD8gWpkHX_A><https://agenparl.eu/2023/03/08/italia-lituania-urso-incontra-il-ministro-ausrine-armonaite-sintonia-sulla-nuova-politica-industriale-europea/> |  |
| **Lietuvos turizmo sektoriui aktuali informacija** |
| 2023-03-30 | Bergamo mieste kovo 30 - balandžio 2 d. prasidėjo *Agritravel e Slow Travel Expo* tarptautinė paroda, skirta lauko (outdoor) ir aktyvaus turizmo skatinimui. | <https://www.agritravelexpo.it/presentazione/> |   |
| 2023-03-25 | Italijos kultūrinio pobūždio turizmas išgyvena savo atgimimo fazę po tamsaus pandemijos laikotarpio. 2019 m. kultūrinio turizmo Italijoje vertė siekia 16 milijardų, tačiau jis sutelktas tik 9 miestuose (Roma, Florencija, Venecija ir kt.) - skelbiama „The Data Appeal Company“ ataskaitoje apie kultūrinio turizmo padėtį Italijoje, pristatytą archeologijos ir kultūrinio turizmo parodoje „TourismA“ Florencijoje. | <https://www.ansa.it/canale_viaggiart/it/notizie/bellezza/2023/03/25/turismo-culturale-70-flussi-stranieri-solo-su-1-territorio_93382ea2-eb8b-46db-90aa-06c4012d3048.html#:~:text=Il%2070%25%20dei%20flussi%20internazionali,rimangono%20fortemente%20residuali%2> |   |
| 2023-03-24 | Skrydžių bendrovė „Ryanair“ paskelbė apie naujus skrydžius iš Torino miesto (Pjemonto regionas) vasaros sezonui, tarp jų ir Vilnius. Numatomi 2 skrydžiai per savaitę.  | <https://www.lastampa.it/torino/2023/03/24/news/caselle_nuove_rotte-12718269/> |   |
| 2023-03-21 | Dešimtys susitikimų, šimtai pranešėjų, stendai, edukacinės dirbtuvės, parodos, kinas, tarptautiniai apdovanojimai, multimedijos instaliacijos, skaitmeniniai muziejai, etruskų-romėnų patiekalų degustacijos. Tai pasiūlys kovo 24–26 d. Florencijoje organizuojama „Archeologia Viva“ devintoji turizmo paroda – archeologijos ir kultūrinio turizmo paroda. | <https://www.ansa.it/sito/notizie/cultura/arte/2023/03/21/torna-a-firenze-il-salone-di-archeologia-e-turismo-culturale_11716fa8-89d8-434f-a578-74de0e552ffc.html> |   |
| 2023-03-21 | Lietuvos sostinė Vilnius švenčia 700 metų jubiliejų. Keliautojams siūloma begalybė renginių, ypač karštuoju sezono metu. | <https://www.turismoitalianews.it/viaggi-personaggi/20725-destinazione-vilnius-la-capitale-lituana-celebra-il-700-anniversario-gli-eventi-di-primavera-ed-estate-da-non-perdere> |   |
| 2023-03-02 | Italija - grįžta turizmo bumas. 2023 m. numatoma kad šalį aplankys daugiau nei 442 mln. žmonių, o tai 12,2 proc. daugiau, palyginti su 2022 m. | <https://tg24.sky.it/economia/2023/03/02/turismo-italia-presenze-record-2023> |  |
| **Bendradarbiavimui MTEPI[[1]](#footnote-1) srityse aktuali informacija** |
| 2023-03-22 | Tarquinia (Viterbo provincija, Lacijaus regionas), pradėta statyti didžiausia Italijoje agrovoltinė elektrinė, kuri taip pat bus didžiausias šalyje esantis saulės energijos parkas: numatyta įrengti 170 MW galios fotovoltinių plokščių, kurios bus derinamas su žemės ūkio gamyba. Technologinis sprendimas, kai toje pačioje žemėje auginami lauko augalai kartu su atsinaujinančios energijos gamyba iš saulės energijos šaltinių turės abipusę naudą (pvz.fotovoltinių plokščių sukuriamas šešėlis sumažina dirvožemio temperatūrą ir vandens poreikį pasėliams, o tuo pačiu ūkininkas gali naudoti ir/ar parduoti savo pagamintą atsinaujinančią energiją).  | <https://greenreport.it/news/economia-ecologica/sorgera-a-tarquinia-limpianto-agrivoltaico-piu-grande-ditalia-avviato-il-cantiere-enel/> |   |
| 2023-03-15 | Įmonių ir Made in Italy ministerija paskelbė, kad startuoliai ir mažos bei vidutinės įmonės galės teikti paraiškas su ekologiniu ir skaitmeniniu perėjimu susijusių projektų finansavimui (skirta 550 mln. eurų, finansavimui iš europinių lėšų, įtrauktų į PNRR). Projektai, susiję su žaliuoju perėjimu, gali apimti atsinaujinančios energijos naudojimą, tvarų mobilumą, energijos vartojimo efektyvumą, žiedinę ekonomiką, o su skaitmeniniu perėjimu susiję projektai turės apimti tokias sritis kaip dirbtinis intelektas, pramonė 4.0, kibernetinis saugumas, finansinės technologijos ir blokų grandinė. | <https://www.agenzianova.com/news/pnrr-550-milioni-per-sostenere-linnovazione-delle-startup/> |   |
| 2023-03-08 | Ekonomikos ir inovacijų ministrė Aušrinė Armonaitė su Lietuvos verslo delegacija viešėjo Milane bei Romoje. Milane buvo pasirašytas susitarimas tarp Lombardijos regiono gyvybės mokslų klasterio ir Lietuvos biotechnologijų asociacijos „LithuaniaBIO“, kuris leis stiprinti Italijos ir Lietuvos įmonių bendradarbiavimą. Romoje ministrė lankėsi Lacijaus regiono inovacijų ir ekonominės plėtros agentūroje „Lazio Innova“, Europos kosmoso agentūros verslo inkubatoriuje.  | <https://www.affaritaliani.it/economia/lithuaniabio-siglato-mou-con-cluster-lombardo-scienze-della-vita-843404.html> [https://www.linkedin.com/feed/update/urn:li:activity:7040034544162381825/](https://www.linkedin.com/feed/update/urn%3Ali%3Aactivity%3A7040034544162381825/) |  |
| **Finansų sektoriui aktuali informacija** |
| 2023-03-29 | Italijos Audito rūmai skelbia, kad buvo panaudota tik 6 % lėšų iš Nacionalinio atkūrimo ir atsparumo plano (Pnrr). „Eikime teisinga linkme, sekime planą, kitaip ES sumažins mūsų lėšas“, – įspėja Italijos Europos reikalų ministras ministras Fitto, perspėdamas savo kolegas iš Vyriausybės dėl vėlavimo įgyvendinti PNRR – rinkos ir Europa mus stebi. | <https://www.firstonline.info/pnrr-in-gravissimo-ritardo-per-la-corte-dei-conti-e-stato-speso-solo-il-6-dei-fondi-e-fitto-bacchetta-i-ministri/> |   |
| 2023-03-28 | „Ita Airways“ 2022 m. biudžetas siekia maždaug 486 milijonų eurų grynaisiais nuostoliais, per dieną praradimai siekia daugiau nei 1,3 mln. Duomenys apie nuostolius gaunami ypač subtiliu momentu, pačiame derybų įkarštyje su Vokietijos įmone Lufthansa, kuri vertina 40% Ita akcijų įsigijimą. | <https://www.ilsole24ore.com/art/ita-2022-bilancio-perdita-486-milioni-AEOKR3AD> |   |
| 2023-03-28 | Italijos Ministrų taryba patvirtino dekretą su priemonėmis, skirtomis remti šeimas ir verslą dėl didelių sąskaitų ir intervencijų sveikatos sektoriaus labui: skirta 4,9 mlrd. eurų. Pagrindiniai aspektai: PVM sumažinimas iki 5 proc. (2023 m. balandžio 1 d. - birželio 30 d.). ir eksplotavimo sisteminių mokesčių dujų sąskaitoje nulinis tarifas.iki birželio 30 d. pratęsta socialinė premija – elektros ir dujų sąskaitų nuolaida šeimoms, turinčioms pajamas iki 15 000 eurų.Parama šildymo išlaidoms (nuo 2023 spalio 1 d. iki gruodžio 31 d.)Mokesčių lengvatos įmonėms, kurios turėjo dideles išlaidas dėl padidėjusių dujų ir elektros sąskaitųTaip pat buvo patvirtintas įstatyminis dekretas dėl Pirkimų kodekso ir dėl sintetinių maisto produktų ir pašarų gamybos bei prekybos uždraudimo. Įstatymo projektas dėl konkurencijos - atidėtas. | <https://www.ilsole24ore.com/art/bollette-appalti-e-concorrenza-via-cdm-AECzjvAD> |   |
| 2023-03-28 | ES nurodė Italijai susigrąžinti „Alitalia“ 2019 metais suteiktą 400 mln. eurų paskolą, kuri buvo, kaip tvirtinama, neteisėta. Briuselio vertinimu, paskutinė paskola nacionaliniam vežėjui „suteikė nesąžiningą ekonominį pranašumą prieš konkurentus nacionaliniuose Europos ir pasaulio maršrutuose”.  | <https://www.ansa.it/sito/notizie/economia/2023/03/27/alitalia-ue-prestito-da-400-milioni-di-euro-illegale.-giorgetti-siamo-nel-giusto_5ae5f119-eae3-41ea-bfad-bc5ff25e7928.html> |   |
| 2023-03-27 | 60 eurų transporto priemoka (bonus) tiems, kurių bendros pajamos 2022 m. neviršijo 20 000 eurų. Bonus galės būti naudojamas vietinio, regioninio ir tarpregioninio viešojo transporto paslaugų bei nacionalinio geležinkelio transporto paslaugų abonementams įsigyti. Įsigalios per 30 dienų.. | <https://www.ilsole24ore.com/art/al-via-bonus-trasporti-60-euro-treni-e-bus-ecco-chi-ne-ha-diritto-e-come-fare-riceverlo-AEPcsXAD> |   |
| 2023-03-27 | Italija kol kas negaus numatytos trečiosios Pnrr lėšų dalies. Praėjus šiek tiek daugiau nei mėnesiui po pirmojo atidėjimo, EK reikia papildomų 30 dienų, kad išsamiai įvertintų tris iš 55 nacionalinio atkūrimo ir atsparumo plano (Pnrr) tikslų, nustatytų iki 2022 m. gruodžio 31 d. Visos priemonės, kurias priėmė ankstesnė Mario Draghi vadovaujama Vyriausybė: reglamentas dėl uosto koncesijų suteikimo kriterijų, intervencijos į centralizuoto šilumos tiekimo tinklus ir dvi intervencijos priemiesčių pertvarkymo kompleksinių miestų planų kontekste. | <https://www.ilfattoquotidiano.it/2023/03/27/pnrr-lue-non-versa-la-terza-tranche-serve-un-altro-mese-di-verifiche-nel-mirino-tre-misure-approvate-dal-governo-draghi/7111002/> |   |
| 2023-03-23 | Vyriausybė „nagrinėja skubią priemonę“ dėl antrojo metų ketvirčio sąskaitų, kuriose turėtų būti patvirtintas 5% PVM dujoms ir socialinė premija šeimoms, turinčioms pajamas iki 15 000 eurų. Taip pat, Ekonomikos ir finansų ministras Giorgetti pranešė, kad „yra vertinama priemonė, kuri įsigaliotų nuo spalio 1 d., prasidėjus šildymo sezonui“, tai būtų „įmoka kompensuoti šildymo išlaidoms. | <https://www.ilsole24ore.com/art/giorgetti-aprile-iva-5percento-gas-e-bonus-sociale-redditi-bassi-AEy34n8C> |   |
| 2023-03-16 | Italijos Ministrų Taryba pritarė įstatymo projektui, leidžiančiam Vyriausybei vykdyti mokesčių reformą, tai yra pirmasis žingsnis kol naujos reformos taps konkrečios (galimi įvairūs pakeitimai). Vyriausybei per 24 mėnesius nuo įstatymo įsigaliojimo datos įpareigota priimti vieną ar daugiau įstatymų leidžiamųjų dekretų, skirtų sistemingai ir visapusiškai peržiūrėti mokesčių sistemą. Pagrindiniai reformos aspektai:- Mokesčių naštos supaprastinimas ir mažinimas- Gyventojų pajamų mokesčio (IRPEF) tobulinimas ir supaprastinimas, tarifo nuo 4 iki 3 pakeitimas, su tikslu padaryti visiems vienodą mokesčių tarifą (Flat tax)- Mokestinių išlaidų peržiūra ir neapmokestinamų pajamų ribų suvienodijimas darbuotojams (8 174 eurų) ir pensininkams (8 500 eurų)- PVM mokesčio peržiūra- Įmonių pelno mokestis (IRES) išliks 24 proc , tačiau numatoma sumažinti dabartinį įmonių pelno mokestį iki 15 proc. tiems, kurie investuoja ir (arba) samdo Italijoje. Taip pat numatomas laipsniškas Regioninio gamybinės veiklos mokesčio (IRAP) panaikinimas- Naujos kovai su mokesčių slėpimu taisyklės, kurios tampa prevencinės ir ne represinės. Įmonėms, kurios bendradarbiaus, skiriamos lengvesnės baudžiamosios atsakomybės bausmės.  | <https://www.mef.gov.it/inevidenza/Riforma-fiscale-dal-Cdm-via-libera-al-disegno-di-legge-delega/> |   |
| 2023-03-15 | Italijos banko statistikos duomenimis, sausio mėn. Italijos valstybės skola sumažėjo iki 2 756,5 mlrd. eurų, 6 mlrd. mažiau nei 2022 m. gruodį. | <https://www.milanofinanza.it/news/banca-d-italia-il-debito-pubblico-cala-a-gennaio-a-2-756-5-miliardi-meno-btp-nei-portafogli-esteri-202303151154592048> |   |
| 2023-03-13 | Vietoj *Pilietybės pajamų išmokos* (Reddito di cittadinanza) Meloni Vyriausybė galvoja apie naują paramos labiausiai skurstančioms grupėms politiką, kuri turės įtakos įtraukimui į darbo rinką, t.y. *Aktyvaus įsitraukimo priemonė* (MIA- Misura di Inclusione Attiva), kuri nuo šių metų rugsėjo mėn. 1d. pakeis subsidiją, kurią prieš ketverius metus įvedė Conte Vyriausybė. Priemonė numato: išmokas galės gauti namų ūkiai kurių pajamos (Isee rodiklis) iki 7200 eurų (nebe 9360 eurų), 500 eurų mėnesinė pašalpa bus skirta šeimoms, kuriose gyvena nedarbingi asmenys arba kuriose yra nepilnametis, senyvas ar neįgalus asmuo. Taisyklių, kurios reguliuos naujosios paramos veikimą įvairioms kategorijoms sistema dar nėra tiksliai apibrėžta. | <https://tg24.sky.it/economia/2023/03/13/mia-nuovo-reddito-cittadinanza> |   |
| 2023-03-04 | Ekonomikos ir finansų ministerijoje bus sprendžiama, kaip sumažinti sandorių išlaidas atsiskaitant mokėjimo kortele už išlaidas iki 30 eurų, užsiimantiems verslu, menu ar profesijomis, kurių pajamos ir mokesčiai už praėjusius metus neviršija 400 000 eurų | <https://www.informazionefiscale.it/pagamento-pos-spese-30-euro-costi-transazioni-novita-tavolo-tecnico-mef> |   |
| **Energetikos sektoriui aktuali informacija** |
| 2023-03-29 | Italija yra tarp 13 ES šalių, kurios paprašė EK „palankios pramoninės ir finansinės sistemos branduoliniams projektams“, skatindamos „tyrimus ir inovacijas, ypač mažų modulinių reaktorių ir pažangių modulinių reaktorių srityse“. | <https://finanza.ilsecoloxix.it/News/2023/03/29/nucleare-appello-allue-di-13-paesi-membri-per-i-mini-reattori-firma-anche-litalia/MTlfMjAyMy0wMy0yOV9UTEI> |   |
| 2023-03-27  | “Iki metų pabaigos rusiškos dujos nebekels problemų“ – pranešė Italijoje Įmonių ir Made in Italy ministras Adolfo Urso. Du SGD terminalai Piombino ir Ravenna uostose prisidės prie šio tikslo, daugiau importuojant iš Alžyro, o paskui iš Azerbaidžano, taip pat padidinus gamybą, pavyzdžiui, centrinėje Adrijos jūroje, taip pat daugiau importuojant iš kitų Afrikos regionų, Kataro ir, laikui bėgant iš Eni lokacijų centrinėje Viduržemio jūros dalyje. Jei ministro numatyti planai pasitvirtintų, tai būtų didelis pasiekimas Italijos Vyriausybei. | <https://www.ilgiornale.it/news/politica/gas-litalia-festeggia-lindipendenza-dalle-forniture-russe-2131289.html> |   |
| 2023-03-19 | „Golar Tundra“ – išdujinimo laivas, kurį „Snam“ kompanija įsigijo pagal Vyriausybės įgaliojimą atvyko į Piombino uosta (Toskanos regionas). Pradėtos jo eksploatavimo operacijos: pirmųjų dujų tikimasi gegužės viduryje. Tikimasi kasmet išgauti ir tiekti Italijai apie 5 mlrd. kubinių metrų dujų. | <https://www.ilsole24ore.com/art/rigassificatore-piombino-tutto-quello-che-c-e-sapere-sicurezza-primo-gas-AEh8wX6C> |   |
| 2023-03-16 | „Solitek“ (fotovoltinių plokščių gamybos lyderė Lietuvoje) numato svarbias investicijas Benevente (Kampanijos regione, Italijoje). „Balandžio viduryje su įmonės vadovybe pristatysime projektą. Įmonė statys pramoninę gamyklą Ponte Valentino, kurioje bus gaminamos fotovoltinės plokštės ir baterijos, turėsiančią didelę įtaką naujų darbo vietų sukūrimui šioje vietovėje” - paskelbė Benevento meras Clemente Mastella ir Samnite ASI prezidentas Luigi Barone. „Investicijų svarba buvo pabrėžta ir neseniai vykusiame *Įmonių ir Made in Italy* ministro Urso susitikime su *Lietuvos ekonomikos ir inovacijų* ministre Armonaite. Abu ministrai „Benevento“ projektą minėjo kaip puikaus Italijos ir Lietuvos bendradarbiavimo pavyzdį“, – sakė Benevento miesto meras Mastella ir Barone. | <https://www.ilmattino.it/benevento/benevento_big_lituana_pannelli_fotovoltaici-7292138.html> |   |
| 2023-03-15 | Terna (Italijos įmonė, eksploatuojanti elektros perdavimo tinklus) pristatė 2023 metų nacionalinio perdavimo tinklo plėtros planą: per ateinančius 10 metų daugiau nei 21 milijardas eurų, 17% daugiau nei ankstesniame plane, investicijos į energetikos perėjimą paspartins, skatins šalies dekarbonizaciją, mažins priklausomybę. | [https://finanza.lastampa.it/News/2023/03/15/terna-piano-di-sviluppo-2023-oltre-21-miliardi-di-euro-di-investimenti-in-10-anni-+17percento-/MTI5XzIwMjMtMDMtMTVfVExC](https://finanza.lastampa.it/News/2023/03/15/terna-piano-di-sviluppo-2023-oltre-21-miliardi-di-euro-di-investimenti-in-10-anni-%2B17percento-/MTI5XzIwMjMtMDMtMTVfVExC) |   |
| 2023-03-13 | Italijos tarptautinė energetikos įmonė Enel ir švarių branduolinių technologijų „Newcleo“ pasirašė bendradarbiavimo sutartį, pagal kurią sieks galimybės kartu dirbti IV kartos branduolinių technologijų projektuose, kurių tikslas – aprūpinti pasaulį saugiu ir stabiliu energijos šaltiniu bei žymiai sumažinti esamas apimtis. | <https://www.milanofinanza.it/news/enel-torna-a-investire-nel-nucleare-accordo-con-newcleo-per-un-reattore-in-francia-202303131236448256#:~:text=Accordo%20tra%20Enel%20e%20la,%27estero%2C%20probabilmente%20in%20Francia.> |   |
| 2023-03-10 | Izraelio MP Netanyahu lankydamasis Italijoje susitikimo su MP Meloni, pareiškė Izraelio norą paspartinti dujų eksportą į Europą per Italiją. *„Italija nori būti Europos energetikos centru ir mes galvojame tą patį“,* – sakė B. Netanyahu. Izraelio Vyriausybės vadovas paminėjo Eni dalyvavimą šalies jūrinių dujų projektuose. | <https://www.agenzianova.com/news/netanyahu-a-chigi-colpito-dalla-leadership-di-meloni-israele-vuole-esportare-gas-in-europa-attraverso-litalia/> |   |
| 2023-03-10 | Italijos energetikos bendrovė „Snam FSRU Italia“ pasirinko Lietuvos Naftos ir suskystintųjų gamtinių dujų (SGD) terminalų operatorę KN (AB „Klaipėdos nafta“), bendradarbiauti įgyvendinant plyno lauko FSRU-plaukiojantis pagrindu veikiančio SGD terminalo projektą Piombino uoste (Toskanos regionas). KN padės bendrovei „Snam“ atlikti pasirengimo, o vėliau plaukiojančio SGD terminalo paleidimo ir testavimo darbus. | <https://energiaoltre.it/piombino-sara-loperatore-lituano-kn-a-collaborare-per-lavvio-del-terminal-gnl-2/><https://www.shippingitaly.it/2023/03/14/snam-assegna-il-commissioning-della-fsru-golar-tundra/><https://www.quotidianoenergia.it/module/news/page/entry/id/489479> |   |
| 2023-03-09 | Italijos energetikos įmonė Eni baigė montuoti pirmąjį ISWEC (inercinis jūros bangų energijos keitiklis) įrenginį Viduržemio jūroje, 800 metrų nuo Pantelerijos (Sicilija) krantų. Šis keitiklis paverčia jūros bangų energiją į elektros energiją, kuri bus tiekiama į Pantelerijos salos elektros tinklą.  | <https://www.energiamercato.it/notizie/sistema-italia/eni-energia-moto-ondoso> |  |
| 2023-03-07 | Europos investicijų bankas kartu su Credit Agricole CIB, Natixis CIB ir Reden finansuos vieną didžiausių plyno lauko fotovoltinės energijos portfelių Italijoje, skirs 264 mln eurų projektų finansavimui 26 fotovoltinėms elektrinėms Italijoje. 11 fotovoltinių elektrinių bus pastatyta pietuose, 8 šiaurėje ir 7 centrinėje Italijoje. Elektrinės pradės veikti iki 2025 m. pirmojo ketvirčio. | <https://www.rinnovabili.it/energia/fotovoltaico/bei-26-centrali-fotovoltaiche-in-italia/> |  |
| 2023-03-04 | Italijos ministrės pirmininkės Meloni vizito į JAE buvo pasirašyti priimtos dvi ketinimų deklaracijos: „strateginė partnerystė“, kuria siekiama apibrėžti veiksmų kryptis, kuriomis artimiausioje ateityje vystysis šalių santykiai, kita – deklaracija dėl tvirtesnio bendradarbiavimo COP28 kontekste. Taip pat buvo pasirašyta bendradarbiavimo sutartis tarp Eni ir nacionalinės energetikos bendrovės „Adnoc“, kuri apima kelias energetikos perėjimo sritis. | <https://www.ilsole24ore.com/art/italia-emirati-firmate-dichiarazioni-intenti-e-intesa-eni-adnoc-AECjjjxC> |   |
| **Transporto sektoriui aktuali informacija** |
| 2023-03-30 | „ITA Airways“ direktorių valdyba patvirtino pramonės planą, jau pasidalintą su „Deutsche Lufthansa AG“. Ekonomikos ir finansų ministras Giancarlo Giorgetti susitiko su „Lufthansa“ generaliniu direktoriumi Carsten Spohr ir „Ita Airways“ prezidentu Antonino Turicchi. Pokalbio metu buvo iliustruotas bendras pramonės planas, kuris nulems „Ita Airways“ plėtrą lėktuvų parko, tinklo ir strateginių tikslų požiūriu. Teigiama, kad Lufthansa derasi su Roma dėl 40% bendrovės akcijų pirkimo už maždaug 200 milijonų eurų, tačiau kol kas sandorio detalės oficialiai neatskleidžiamos. | <https://www.ilsole24ore.com/art/ita-cda-approva-piano-industriale-condiviso-lufthansa-AE8NRnBD> |  |
| 2023-03-28 | „TX Logistik“ pradėjo sėkmingą trikampį intermodalinį eismą tarp keturių šalių. „Mercitalia Logistics“ (FS Italiane Group) priklausančios geležinkelių logistikos bendrovės pasiūlymas sujungia Rumuniją, Austriją, Italiją (Verona) ir Vokietiją (Diusburgas) vienu traukiniu per savaitę. Balandžio viduryje numatoma paleisti antrąjį traukinį.Taip pat nagrinėjama galimybė perkelti trikampio koncepciją į kitus tinkamus maršrutus Europoje. | <https://www.ferrovie.info/index.php/it/13-treni-reali/25818-ferrovie-tx-logistik-lancia-un-traffico-triangolare-intermodale-tra-quattro-paesi> |   |
| 2023-03-28 | Europos energetikos ministrai balsų dauguma kovo 27d. ratifikavo reglamentą dėl vidaus degimo variklių, varomu benzinu ir dyzelinu uždraudimo 2035 metais.Pagal galutinę balsavimo ataskaitą Italija - susilaikė. Vokietija pritarė sprendimui, nes pavyko susitarti taikyti išimtį automobiliams, varomiems e-degalais. Italija bandys pakeisti EK požiūrį dėl biodegalų. „Dirbsime pagal EK nurodytas teisės aktų tvirtinimo procedūras, kad biodegalai taip pat būtų priskiriami prie neutralių degalų CO2 požiūriu“, – sakė aplinkos ministras Gilberto Pichetto. „Manome, kad nuostata EK deklaracijoje dėl sintetinių degalų yra tik pernelyg siauras aiškinimas“, – pabrėžė jis. | <https://www.ansa.it/europa/notizie/rubriche/altrenews/2023/03/28/ratificato-lo-stop-ai-motori-termici-nel-2035_085a7715-4f6e-4463-a7e9-473a498d047c.html> |   |
| 2023-03-27 | Dėl vairuotojų komandiravimo. Italijos „Valstybės žiniose“ (Gazzetta Ufficiale) paskelbtas Nr. 2023 m. kovo 20 d. 67, 2023 m. vasario 23 d. Įstatyminis dekretas, Nr. 27, kuriuo įgyvendinama 2020 m. liepos 15 d. Europos Parlamento ir Tarybos direktyva (ES) 2020/1057, kuria nustatomos konkrečios taisyklės dėl direktyvos 96/71/EB ir Direktyvos 2014/67/ES dėl vairuotojų komandiravimo kelių transporto sektoriuje ir iš dalies keičiančią Direktyvą 2006/22/EB dėl vykdymo įsipareigojimų ir Reglamento (ES) Nr. 1024/2012.Transporto įmonės, kurios siunčia darbuotojus į Italiją, teikdamos paslaugas, privalo išsiųsti komandiravimo deklaraciją per viešosios sąsajos sistemą, prijungtą prie IMI. | <https://www.consulentidellavoro.it/home/storico-articoli/16564-le-novita-normative-della-settimana-dal-19-al-26-marzo-2023> |   |
| 2023-03-16 | Italijos Infrastruktūros ir transporto ministerija (MIT) paskelbė 36 projektus, atrinktus gauti valstybiniam finansavimui, vandenilio degalinių statybai. Valstybės įnašas sieks apie 103,5 mln. eurų, finansuojamas iš PNRR. Tai pirmoji dalis iš visų nacionalinio vandenilio papildymo tinklo plėtros plane numatytų 230 mln. eur | <https://www.rinnovabili.it/le-aziende-informano/idrogeno-il-mit-approva-36-progetti-per-stazioni-di-rifornimento/> |   |
| 2023-03-16 | Paskelbti Eurostato duomenys apie šalių narių krovinių vežimo būdus. Jūrų transportas 2021 m. buvo rekordinis – 68 proc., o kelių transportui – 25 proc. Kitų rūšių transportui procentas išlieka mažas. Geležinkelių transportas 2021 m. siekė tik 5 proc. Krovinių vežimo geležinkeliais rekordas 2021 m. priklauso Lietuvai. Jei 2022 m. duomenų analizės tendencijos pasitvirtins, ES dar toli nuo perėjimo prie tvaresnio judumo | <https://www.trasporti-italia.com/mobilita-infrastrutture/eurostat-nel-2021-il-68-delle-merci-e-stato-trasportato-via-mare-il-25-su-strada/55788> |   |
| 2023-03-15 | Italijos ministrų kabinetas patvirtino dekretą, kuriuo atnaujinamas seniai puoselėjamas planas dėl Mesinos sąsiaurio tilto, sujungsiančio Sicilijos salą su žemynine šalies dalimi. Parlamentas per du mėnesius turi paversti dekretą įstatymu. „Vykdomąjį projektą planuojame patvirtinti iki 2024 m. liepos 31 d., o tada pradėti darbus“, – sakė vicepremjeras ir Infrastruktūros ministras Matteo Salvini.  | <https://www.ilsole24ore.com/art/ponte-stretto-societa-tempi-cosa-c-e-decreto-AEF4754C> |   |
| 2023-03-02 | Atidėtas balsavimas dėl draudimo nuo 2035 metų ES pardavinėti vidaus degimo varikliais varomas transporto priemones. Meloni Vyriausybė liko patenkinta šiuo sprendimu, kuriam nepritarė. Premjerė teigė: „Mūsų Vyriausybės pozicija iš tikrųjų aiški: tvarus ir teisingas perėjimas turi būti planuojamas ir vykdomas atsargiai, kad būtų išvengta neigiamų padarinių gamybai ir užimtumui“.  | <https://www.ilsole24ore.com/art/auto-resta-stallo-stop-veicoli-inquinanti-l-ue-valuta-rinvio-voto-posizioni-campo-AEZARcwC> |  |
| **Bendra ekonominė informacija** |
| 2023-03-31 | Paskelbti Eurostat nedarbo duomenys. Nedarbo lygis vasarį euro zonoje stabilus, ES šiek tiek sumažėjo. Nedarbo lygis Italijoje vasario mėn. buvo 8 proc., stabilus, palyginti su sausio mėn., ir sumažėjo nuo 8,4 proc. palyginus su 2022 m. vasario mėn. | <https://www.agenzianova.com/news/eurostat-il-tasso-di-disoccupazione-stabile-a-febbraio-nelleurozona-leggero-calo-in-ue/> |  |
| 2023-03-29 | Italijos statistikos departamento (ISTAT) duomenimis, 2023 m. vasario mėn. prekyboje su ES27 nepriklausančiomis šalimis numatomas cikliškas eksporto padidėjimas (+1,7 proc.), o importo sumažėjimas (-1,8 proc.). | <https://www.finanzaonline.com/notizie/istat-a-febbraio-import-a-18-ed-export-a-17> |   |
| 2023-03-28 | Italijos Konfindustrijos Centro studijų (CSC) 2023m. prognozės ataskaitos pagrindiniai punktai: infliacija išliks aukšta, tačiau palaipsniui mažės, 2024 m, pagal prognozes, bendra infliacija grįš arčiau +2% per metus; Italijos BVP tendencija 2023 m. (+0,4%), palyginti su 2022 metų vidurkiu, ženkliai lėtėja. Nuo 2023 m. antrosios pusės mažėjantis infliacinis spaudimas ir palūkanų normų mažinimas turėtų paskatinti teigiamą BVP tendenciją iki 2024 m. pabaigos (+1,2%); Italijos namų ūkių vartojimas 2023 m. vidutiniškai išliks beveik nepakitęs (+0,2 %), vartojimas vėl augs – nuo ​​2023 m. nuo antrojo pusmečio, o su didesniu tempu - 2024m.; Bendros investicijos turėtų šiek tiek augti. Taip pat eksportas ir importas; prekių ir paslaugų eksportas, tiek importas po stiprios plėtros 2022 m. neišvengs bendro sulėtėjimo 2023 m., o 2024-ieji klostysis tik šiek tiek geriau; Užimtumo lygis ir toliau augs; Valstybės deficitas, kuris 2023 m. nusistovės ties 7,9 %, o 2024 m. sumažės iki 5,0 %. | <https://www.confindustria.it/home/centro-studi/prodotti/previsioni/rapporto/highlights/rapporto-previsione-economia-italiana-primavera-2023/913f23ec-252c-4c4a-8ceb-4e3d940b4595> |  |
| 2023-03-28 | Remiantis „Istat“ pranešimu, 2023 m. kovo mėn. numatomas tiek vartotojų pasitikėjimo klimato indekso (nuo 104,0 iki 105,1), tiek sudėtinio verslo pasitikėjimo klimato indekso, kuris svyruoja nuo 109,2 iki 110,2, padidėjimas. | <https://www.ilsole24ore.com/art/istat-marzo-risale-fiducia-imprese-e-famiglie-AEkx4nAD> |   |
| 2023-03-22 | Remiantis “Istat“ duomenimis, 2022 m. Italijos ir Lietuvos prekyba siekė beveik 2,4 mlrd. eurų (eksportas iš Italijos – 1,428 mln. eurų ir importas iš Lietuvos – 941 mln. eurų). Pagrindiniai Italijos eksporto i Lietuvą sektoriai:mechanikos (334 mln.) ir maisto (218 mln.), toliau rikiuojasi tekstilės ir chemijos sektoriai (atitinkamai 176 ir 175 mln.). Palyginti su 2021 m. prekyba tarp šalių išsaugo 21 proc. | <https://www.ansa.it/sito/notizie/economia/pmi/2023/03/22/lituania-record-per-import-export-con-litalia-nel-2022_946a90e1-40b3-4c62-975f-2f5b2c8db4ee.html> |   |
| 2023-03-17 | Italijos statistikos departamento (Istat) duomenimis: eksportas sausį padidėjo 0,2 proc. 2022 m. lapkričio – 2023 m. sausio mėn. ketvirtį, palyginti su ankstesniu, vertė augo 2,9 proc., importas sumažėjo 7,7 proc. Sektoriai, labiausiai prisidedantys prie eksporto tendencijos didėjimo, yra: farmacijos, chemijos-medicinos ir botanikos prekės (+53,9%), niekur kitur nepriskirtos mašinos ir įrenginiai. (+19,8%) ir maisto produktai, gėrimai ir tabakas (+17,6%). Kasmet prie nacionalinio eksporto augimo daugiausia prisideda šios šalys: Kinija (+137,5%), Prancūzija (+17,1%), Vokietija (+6,1%), Turkija (+48,2%), Šveicarija ( +14,4 proc. ir Jungtinėje Karalystėje (+16,0 proc.). Eksportas į Japoniją sumažėjo 13,8%. | <https://www.agenzianova.com/news/istat-export-in-aumento-dello-02-per-cento-a-gennaio/> |   |
| 2023-03-07 | Paskelbti organizacijos „Gelbėkit vaikus“ („Save the Children“) Europos duomenys: 19,6 mln. vaikų gresia skurdas ir socialinė atskirtis dėl pandemijos ir krizės padarinių, o Italija yra penkta (blogiausia) šalis po Rumunijos, Ispanijos, Bulgarijos ir Graikijos, kurioje 2 mln. 851 tūkst. 29 ,7 proc.). | <https://tg24.sky.it/mondo/2023/03/07/bambini-poverta-ue-save-the-children> |   |
| 2023-03-06 | Italijos rūkalių laukia dideli pasikeitimai. Naujosiose taisyklėse turėtų būti numatytas draudimas rūkyti viešojo transporto stotelėse ir parkuose, jei yra šalia vaikų ir nėščių moterų bei kt. Šis nuostata taip pat turės įtakos elektroninėms cigaretėms ir degiems tabako gaminiams. Nuostata turėtų būti paskelbtas dar šiemet. | <https://www.rainews.it/articoli/2023/03/fumo-verso-lo-stop-totale-anche-allaperto-vietate-anche-le-e-cig-ed5c6909-539d-4e47-8d69-ad92b56a680a.html#:~:text=Il%20provvedimento%20dovrebbe%20essere%20emanato%20entro%20l%27anno&text=Stop%20al%20fumo%20di%20siga> |  |
| 2023-03-06 | Ekonomikos ir finansų ministerijos duomenimis: 2022 m. mokesčių pajamos sudarė 544 mlrd. eurų, +9,8 proc. | <https://www.ansa.it/sito/notizie/economia/2023/03/06/mef-entrate-tributarie-2022-superano-544-miliardi-98_8bec793f-59d2-421a-ba96-74e043c53848.html> |  |
| 2023-03-05 | JT pasiekė istorinį susitarimą dėl pirmosios tarptautinės sutarties dėl vandenynų apsaugos. „Geros naujienos ir Italijai“, – komentavo Jūrų politikos ministras Nello Musumeci ir Aplinkos bei energetinio saugumo ministras Gilberto Pichetto Fratinas, dabar raginantys labiau įsipareigoti kovoti su Viduržemio jūros tarša. | <https://www.rainews.it/articoli/2023/03/accordo-storico-allonu-per-il-primo-trattato-internazionale-sulla-protezione-degli-oceani--d0384f1a-b76b-4f9a-af1f-b69f4cccd1df.html> |   |
| 2023-03-05 | Italijoje automobilio išlaikymas per metus kainuoja daugiau nei 4200 eurų, +4,8% daugiau nei prieš 10 metų. Pagrindinės priežastys: padidėję energijos kainos; žaliavų krizės poveikis; kelių bei parkavimo mokesčių ir draudimo išlaidų padidėjimas.  | <https://www.agi.it/economia/news/2023-03-05/auto-federcarrozzieri-costo-mantenimento-aumentato-20352954/> |  |
| 2023-03-03 | Italijos statistikos departamento (ISTAT) duomenimis, BVP augimas 2023 metams sieks 0,4 proc., namų ūkių išlaidos mažėja. | <https://www.ansa.it/sito/notizie/economia/2023/03/03/la-crescita-del-pil-per-il-2023-e-dello-04-cala-la-spesa-delle-famiglie_42921d8d-24ec-4a49-b28a-71ab47e122ea.html> |  |
| 2023-03-02 | Italijos statistikos departamento (ISTAT) paskelbė, kad užimtumo lygis sausio mėnesį išaugo iki 60,8%, nedarbas - iki 7,9% (jaunimo – iki 22,9%). Pastebimas neaktyvių 15–64 metų amžiaus žmonių skaičiaus mažėjimas (-0,7%, lygus -83 tūkst. vnt.) apima vyrus, moteris ir vyresnius nei 35 metų žmones. Neaktyvumo lygis sumažėja iki 33,9 % (-0,2 punkto). | <https://www.ilsole24ore.com/art/lavoro-istat-gennaio-tasso-occupazione-sale-608percento-disoccupazione-79percento-AEaImQwC> |   |
| 2023-03-02 | Infliacija vasario mėnesį sumažėjo nuo 10 iki 9,2%. Euro zonoje ji sulėtėja iki 8,5 proc. | <https://www.ilsole24ore.com/art/inflazione-istat-stima-03percento-febbraio-rallenta-92percento-anno-AEqkHQwC> |  |
| **Su COVID-19 susijusi informacija** |
| 2023-03-27 | Romos prokuratūra perdavė tyrimo medžiagą, susijusią su iš Bergamo atgabento COVID-19 tyrimo dalimi, Ministrų teismui. Kolegijai nusiųsta ištrauka dėl ministrų nusižengimų yra susijusi su trijų buvusių sveikatos apsaugos ministrų Roberto Speranza, Giulia Grillo ir Beatrice Lorenzin pareigomis. Bergamo prokurorai ginčija juos tris dėl nusikaltimo dėl neveikimo oficialiuose dokumentuose, nes jie laikomi „atsakingais už neįvykdytą Nacionalinio pandemijos komiteto įsteigimą / atnaujinimą“. Bylos perkėlimas į Romą buvo padiktuotas teritorinės jurisdikcijos. | <https://www.rainews.it/articoli/2023/03/covid-gli-atti-dellindagine-su-speranza-grillo-e-lorenzin-inviati-al-tribunale-dei-ministri--8878a5a3-f7cd-4e28-befa-0a9373590e05.html> |   |
| 2023-03-10 | Bergamo prokuratūros tyrime dėl Covid valdymo labiausiai viruso paveiktoje provincijoje, trys buvę sveikatos ministrai Speranza, Grillo ir Lorenzin yra tiriami dėl nutylėjimo oficialiuose dokumentuose. | <https://www.agi.it/cronaca/news/2023-03-08/speranza-grillo-lorenzin-indagati-per-la-gestione-covid-20413810/> |   |

Parengė: Pirmoji sekretorė Laura Šerėnienė,tel. +39 0683661833, el. p. laura.sereniene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)